"Traktaadiga" viis Wittgenstein lõpule keelelise pöörde filosoofias. Wittgensteini variandis tähendab see muu hulgas, et filosoofilisi probleeme saab mõista või lahendada ainult see, kes saab aru, milline keele väärtarvitus need tekitas. Tänu keele filosoofilisele analüüsile saab eristada mõtestatud lauseid mõttetutest, selgitades, kuidas keel toimib: "Igasugune filosoofia on  "keelekriitika"." [31] "Traktaadi" põhiideed kasvasid välja suhtlemisest Bernard Russelliga. Need paigutatakse tavaliselt loogilise atomismi alla.